आपत्तिजनक मानकर सेंसरबोर्ड ने किया रिजेक्ट, कल 11 बजे सिर्फ डिजिटल प्लेटफॉर्म्स पर रिलीज होगा
Censor Board rejected 72 Hoorain Theatrical Trailer, will be released only on digital platforms सेंसर बोर्ड (CBFC) ने फिल्म ‘72 हूरें’ के ट्रेलर को आपत्तिजनक मानकर रिजेक्ट कर दिया है। अब यह ट्रेलर थिएटर्स में नहीं दिखाया जाएगा। मेकर्स इसे सिर्फ डिजिटल प्लेटफॉर्म्स पर ही रिलीज कर सकेंगे।
सेंसर बोर्ड (CBFC) ने फिल्म ‘72 हूरें’ के ट्रेलर को आपत्तिजनक मानकर रिजेक्ट कर दिया है। अब यह ट्रेलर थिएटर्स में नहीं दिखाया जाएगा। मेकर्स इसे सिर्फ डिजिटल प्लेटफॉर्म्स पर ही रिलीज कर सकेंगे।
फिल्म पास हुई पर ट्रेलर हुआ रिजेक्ट
चौंकाने वाली बात यह है कि यही सेंसर बोर्ड फिल्म को पहले ही अप्रूवल और ग्रीन सिग्नल दे चुका है। हालांकि, अब बोर्ड ने इसके ट्रेलर को रिजेक्ट कर दिया है। मेकर्स अब इस फिल्म के ट्रेलर को 28 जून को सुबह 11 बजे डिजिटली रिलीज करेंगे।
क्रिएटिव फ्रीडम और सेंसरशिप को लेकर छिड़ी नई बहस 
बोर्ड के इस फैसले ने फिल्म इंडस्ट्री शाॅक्ड है। इसके साथ ही क्रिएटिव फ्रीडम और सेंसरशिप को लेकर नई बहस छिड़ गई है। गौरतलब है कि सीबीएफसी की जिम्मेदारी यह सुनिश्चित करना है कि कोई भी फिल्म ऑडियंस की संवेदनाओं का ख्याल रखते हुए कुछ गाइडलाइंस का पालन करें।
हायर अथॉरिटीज से मदद मांगेंगे मेकर्स
वहीं कुछ रिपोर्ट्स की मानें तो मेकर्स अब इस मामले में हायर अथॉरिटीज से मदद मांगेंगे। वे सूचना एवं प्रसारण मंत्रालय से भी इस मामले में हस्तक्षेप करने और सीबीएफसी के उच्च अधिकारियों से पूछताछ करने का अनुरोध कर सकते हैं।
इसी महीने रिलीज हुआ था टीजर
इससे पहले रिलीज हुए फिल्म के टीजर में जिहाद का सपोर्ट करते हाफिज सईद, ओसामा बिन लादेन, मसूद अजहर और याकूब मेनन जैसे आतंकवादियों के बैकग्राउंड वॉयस का यूज किया गया है। टीजर के मुताबिक युवाओं को 72 हूरों का लालच देकर उनसे जिहाद करवाया जाता है।
युवाओं के सुसाइड बॉम्बर बनने पर बेस्ड है फिल्म
फिल्म ‘72 हूरें’ की कहानी ‘द केरला स्टोरी’ के जैसी बताई जा रही है। इसकी कहानी उन युवाओं के इर्द-गिर्द बुनी गई है जिनका ब्रेनवाश करके ट्रेनर उन्हें सुसाइड बाॅम्बर बनने पर मजबूर कर देते हैं।
7 जुलाई को थिएटर्स में होगी रिलीज
इस फिल्म को दो बार नेशनल अवॉर्ड जीत चुके फिल्ममेकर संजय पूरन सिंह चौहान ने डायरेक्ट किया है। यह 7 जुलाई को थिएटर्स में रिलीज होगी। इसे अशोक पंडित ने प्रोड्यूस किया है।